Naujosios Žagarės vasarinė sinagoga 2019 m.
**Žagarės sinagogos** – buvę judėjų maldos namai, išlikę Žagarės mieste. Šiuo metu mieste yra išlikę trys buvusių sinagogų pastatai – viena Senojoje Žagarėje (Trumpoji g. 31) ir dvi Naujoje Žagarėje (P. Avižonio g. 5a ir 7a, buvusi Pirties gatvė).

Istorija
--------

Senosios Žagarės žydų sinagogos ~1920 m. (nuotraukoje – kairėje pusėje tolesniame plane)
Pirmieji žydai Žagarėje (Senojoje ir Naujojoje) apsigyveno XVIII a. pradžioje. 1712 m. Senojoje Žagarėje žydams suteikta teisė statyti pirmuosius maldos namus, 1748 m. jau minima sinagoga Naujojoje Žagarėje, Akmenės gatvėje (dabartinė Vilniaus g.). 1885 m. Senojoje ir Naujoje Žagarėje minimos 9 sinagogos ir maldos namai, 1923 m. surašytos 2 sinagogos, 5 beit midrašai ir kloizas. 

Naujojoje Žagarėje esantys sinagogų pastatai buvo pastatyti XIX a. 1-ojoje pusėje, prie pat senosios turgaus aikštės. Dvi mūrinės sinagogos sudarė kompleksą: didesnė ir gražesnė buvo vasarinė (P. Avižonio 7a), mažesnė, bet su įrengta šildymo sistema naudota šaltuoju metų laikotarpiu (P. Avižonio 5a).

Sovietmečiu abi sinagogos perstatytos, pakeistas jų išplanavimas, visiškai sunaikintas interjeras. Labiausiai nukentėjo vasarinė sinagoga, rekonstrukcijos metu nugriautas antrasis jos aukštas, perdarytas fasadas. Pakeistos ir abiejų sinagogų funkcijos: žieminėje įrengta iki šiol veikia sporto salė ir amatininkų dirbtuvės, o vasarinėje įsikūrusi Žagarės priešgaisrinės saugos tarnyba.

Šaltiniai
---------

1. ↑  Naujosios Žagarės sinagogų kompleksas. Jewish-heritage-lithuania.org (tikrinta 2022-09-08).
2. ↑  Žydų kultūros paveldo kelio asociacija. Žagarės sinagogų kompleksas – iškilių rabinų ir žydų kultūros šviesuolių namai. 2019-12-15, Lrt.lt (tikrinta 2022-09-08).


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Ž • A • RLietuvos sinagogos |
| --- |
|  |
| Veikiančiosar restauruotos | 
 Alytaus **·**  Joniškio Baltoji **·**  Joniškio Raudonoji **·**  Kalvarijos Žieminė **·**  Kauno choralinė **·**  Kėdainių naujoji **·**  Kėdainių senoji **·**  Marijampolės **·**  Pakruojo **·**  Vilniaus choralinė **·**  Žiežmarių  |  |
|  |
| Išlikusios | 
 Alantos **·**  Čekiškės **·**  Eišiškių **·**  Jonavos Beit Midrash Hagadol **·**  Jonavos pirklių **·**  Kaltinėnų **·**  Kalvarijos Vasarinė **·**  Kauno Birštono g. **·**  Kauno chasidų **·**  Kauno Gedimino g. **·**  Kauno Hausmano **·**  Kauno L.Zamenhofo g. **·**  Kauno Mėsininkų **·**  Kauno (Šančių) **·**  Kauno (Žaliakalnio) **·**  Kėdainių Smilgos g.  **·**  Krekenavos  **·**  Kurklių **·**  Laukuvos **·**  Linkuvos **·**  Merkinės **·**  Panevėžio chasidų **·**  Rozalimo **·**  Sedos **·**  Šėtos **·**  Šiaulių Frenkelio fabriko **·**  Švėkšnos **·**  Telšių amatininkų **·**  Telšių kareivių **·**  Tirkšlių **·**  Ukmergės didžioji **·**  Utenos **·**  Vilniaus Zavelio **·**  Vilniaus Pamėnkalnio g. **·**  Vištyčio **·**  Žagarės  |
|  |
| Neišlikusios | 
 Jonavos Beit Knesset Hagadol **·**  Jurbarko **·**  Kauno (Vilijampolės) **·**  Panevėžio **·**  Rūdiškių **·**  Šiaulių Didžioji Choralinė **·**  Vilkaviškio **·**  Vilniaus Didžioji **·**  Vilniaus pirmoji **·**  Vilniaus (Šnipiškių)  |
|  |
| Kategorija **·**  Sąrašas |

 |